Cleveland Cavaliers
Cleveland Cavaliers on USA korvpalliklubi, mis mängib korvpalliliigas NBA. Meeskond kuulub idakonverentsi keskdivisjoni ja peab oma kodumänge Clevelandis asuvas Rocket Mortgage FieldHouse'is. Cavaliersi ainus NBA meistritiitel pärineb 2016. aastast, kui finaalseerias alistati 4 : 3 Golden State Warriors, sealjuures sai Cavaliersist esimene meeskond ajaloos, kes on NBA finaalis välja tulnud 1 : 3 kaotusseisust.